gl gl id gl gl gl gl gl ast fr gl gl gl es pt en es en en es ast gl gl gl gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl fr fr gl gl es es gl gl gl gl gl gl gl en en gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl pt gl pt en
Cronoloxía : Unha Gran Burla Negra
13 de Novembro de 2002
Primeiras novas sobre o Prestige
O pretroleiro Prestige, cargado con 77.000 toneladas de fuel pesado segundo cifras oficiais, sofre unha vía de auga a 28 millas do Cabo Fisterra e navega á deriva. Apostolos Mangouras, capitán do barco, deu a voz de alarma sobre as 15.10h.
A primeira marea negra chega ás praias, entre Fisterra e Touriñán
Durante o sábado 16, o barco segue cara ao sur arrastrado polos remolcadores, a unha velocidade de 1,5 nós. Na madrugada, o Ría de Vigo advirte de que “Isto racha en calquera momento“, polo que se ordena ó Alonso de Chaves que tome remolque a popa e, así, se ocorrera tal cousa, as dúas metades estarán remolcadas.
19 de Novembro de 2002
O prestixe afunde na costa da morte
Cúmprense os agoiros. O Prestige parte en dous ás oito da mañá.
21 de Novembro de 2002
Nace a Plataforma cidadá do Nunca Máis
Nace a Plataforma cidadá do Nunca Máis
Poucos días despois do afundimento do Prestige nacía un movemento popular constituído para reclamar responsabilidades medioambientais, xudiciais e políticas polo desastre do petroleiro. O seu símbolo era unha bandeira galega con fondo negro en lugar do branco.
25 de Novembro de 2002
Nace a Plataforma contra a Burla Negra
Nace a Plataforma contra a Burla Negra
Primeira asemblea multitudinaria do Mundo da Cultura no Auditorio de Galicia de Santiago de Compostela. Nace a Plataforma contra a Burla Negra.
26 de Novembro de 2002
Primeira acción da Plataforma contra a Burla Negra
Primeira acción da Plataforma contra a Burla Negra
A Plataforma contra a Burla Negra péchase na Casa de Cultura de Laxe. Participan, entre outros, Miguel de Lira e Carlos Blanco, actores da serie da TVG, ‘Mareas Vivas’. Por outra banda, colectivos cidadáns de Barcelona convocan unha nova manifestación na cidade condal para o 1 de decembro.
28 de Novembro de 2002
Máis de 3.000 persoas maniféstanse en Muxía, convocadas pola Plataforma contra a Burla Negra. Na marcha participan voluntarios europeos desplazados á Costa da Morte para colaborar na recuperación do litoral.
30 de Novembro de 2002
Unha segunda marea negra de 11.000 toneladas de fuel, verquidas cando o Prestige partiu, avanza unha vez máis cara a Costa da Morte. O petróleo afecta a Fisterra e a Muxía, entre outras zonas.  Mentres, o presidente da Xunta, Manuel Fraga Iribarne, participa nunha xornadas gastronómicas en Guimaraes, onde alaba o bacallao portugués.
1 de Decembro de 2002 | 12:00h
Manifestación dos paraugas en Compostela
Manifestación dos paraugas en Compostela
Multitudinaria manifestación en Compostela, sen precedentes en Galicia. Máis de 200.000 persoas invaden a capital galega, baixo unha constante chuvia, para berrar indignadas ‘Nunca Máis’. Ese día a praza do Obradoiro non acollía a centos de ghaiteiros para honrar a un fascista voluntario a sucesor de sátrapa; ao contario, quedábase pequena para acoller ao pobo.
6 de Decembro de 2002 | 12:00h
Case 20.000 persoas acuden a Compostela para participar na Marea Gaiteira convocada pola plataforma contra a Burla Negra.
20 de Decembro de 2002
Cadea humana na Muralla de Lugo
Cadea humana na Muralla de Lugo
Cadea humana na Muralla de Lugo.
21 de Decembro de 2002 | 20:00h
Burla Negra organiza un Macroconcerto no Pavillón de Sar. Siniestro Total, Berrogüetto, Budiño, Ruxe Ruxe e Mercedes Peón, entre outros, daranse cita nun concerto multitudinario para denunciar a situación que está a vivir o país.
27 de Decembro de 2002 | 22:00h
As plataformas Nunca Máis e Burla Negra convocan un apagón voluntario de cinco minutos ás dez da noite, para protestar pola ‘cegueira’ das autoridades galegas e españolas. Secundan a protesta case 200 webs de todo o Estado e os concellos da Coruña, Ferrol, Vilagarcía e Santiago.
28 de Decembro de 2002
Velorio do mar e morte de Man de Camelle
Velorio do mar e morte de Man de Camelle
Máis de dez mil persoas participan na praia do Orzán na Coruña, nun simbólico velorio do mar, convocado por Burla Negra e Nunca Máis.
Morre Man, o alemán que vivía en Camelle desde hai 40 anos como un ermitán. O seu museo, construído pedra a pedra no peirao, estaba ennegrecido polo chapapote, coma a súa alma que non puido resistir o golpe.
6 de Xaneiro de 2003
Os reis do chapapote
Os reis do chapapote
Burla Negra convoca en Vigo unha manifestación lúdica na que toman parte unhas 100.000 persoas, acompañadas dos Reis Magos do Chapapote.
Ese mesmo día, os Reis do Chapapote, en Ourense.
22 de Xaneiro de 2003
A Coordenadora de Ensino Area Negra desprega unha cadea humana de 50.000 alumnos entre as localidades de Laxe e Muxía. O acto pretendía achegarlles aos nenos a situación do litoral galego tras o desastre do Prestige. Activistas de Burla Negra participan na Cadea Humana con accións lúdicas e apoio loxístico.
1 de Febreiro de 2003 | 22:00h
A plataforma contra a Burla Negra organiza ás dez da noite 130 concertos simultáneos en diferentes vilas e cidades galelas. Músicos, actores, escritores, magos, humoristas, malabaristas e contacontos participan desinteresadamente no gran evento cultural que recibiu o nome de Concerto Expansivo.
9 de Febreiro de 2003
Unhas 200.000 persoas, segundo cálculos da plataforma Nunca Máis, déronse cita na Coruña para participar nunha manifestación simbólica contra a emigración forzosa , baixo o lema ‘Salvemos o mar ou só nos queda a maleta’. A marcha discorreu nun ambiente festivo e lúdico e boa parte dos manifestantes levaron maletas de fabricación artesanal que foron depositadas no peirao e ante a Subdelegación do Goberno
13 de Febreiro de 2003
Presentación do Xornal Nunca Máis, elaborado polo equipo informativo de Burla Negra
23 de Febreiro de 2003
23-F cívico e festivo en Madrid
23-F cívico e festivo en Madrid
Marcha galega sobre Madrid. Burla Negra leva o Pprestige á Porta do Sol.
28 de Febreiro de 2003
Ultranoite contra a Burla Negra
Ultranoite contra a Burla Negra
Dobre xornada de “Ultranoite contra a Burla Negra” na Sala  Nasa con participación de  numerosos actores, actrices, cantantes, músicos… Entre as convidadas –tal e coma podemos ver no enlace– estivo un señor con bigote que non foi limpar o chapapote: